**ΕΝΟΤΗΤΑ 11**

**ΜΕΡΗ ΤΟΥ ΣΩΜΑΤΟΣ**

**ΜΑΘΗΜΑ 2**

**Βασικά Περιεχόμενα του ΣΜ:**

|  |
| --- |
| **Επίπεδο:** Προδημοτική**Ενότητα:** Μέρη του σώματος**Διάρκεια:** 2 ώρες |
| **Επιδιώξεις-Σκεπτικό-Σκοπός:** Δείκτες επιτυχίας:* Να αναγνωρίζουν τη γραπτή µορφή του ονόµατός τους.
* Να κατανοούν το βασικό λεξιλόγιο που έχουν διδαχθεί.
* Να απαντούν µονολεκτικά ή µε µικρές αυτοματοποιημένες φράσεις σε απλές ερωτήσεις για γνωστά θέµατα (π.χ. όνοµα, χρώµατα, αριθµοί, ζώα κτλ.)

Δείκτες επάρκειας: * Μέρη του σώματος (τα χέρια, το κεφάλι, τα πόδια, τα μάτια, τα αυτιά, το στόμα, η μύτη)
* Τι είναι; Είναι.....; Ναι/Όχι.
* [Πού είναι το κεφάλι;] Να το ...
* [Πόσα χέρια έχεις;] Έχω δύο...

Επαναφερόμενη γλώσσα : Αριθμοί 1-5, γλώσσα τάξης |
| **Εισαγωγή (10’ διάρκεια):**Επαναφορά των ρουτινών της τάξης:- Χαιρετισμοί (Καλησπέρα), Τι κάνετε;**Τραγούδι:***«Ήρθα πάλι στο σχολείο,* *ήρθα πάλι στο σχολείο το ελληνικό παιδιά.**Ήρθα πάλι στο σχολείο, για να παίξω* *και να μάθω να μιλάω ελληνικά».*- Τι μέρα είναι σήμερα; - Ρουτίνα παρουσιολογίου | **Διδακτικά μέσα και υλικά:****Οργάνωση τάξης-παιδιών:**-Παρουσιολόγιο-Εποπτικό υλικό εισαγωγής του μαθήματοςΚάθονται κυκλικά στην ολομέλεια. | **Αξιολόγηση (Συντρέχουσα & Τελική)** | **Γλώσσα** Ε |
| **Αφόρμηση - Προσανατολισμός - Πρόκληση ενδιαφέροντος και περιέργειας (10’ διάρκεια):** Η/Ο εκπαιδευτικός τραγουδά στα παιδιά το τραγούδι «Κεφάλι, ώμοι, γόνατα, πόδια» με τη συνοδεία μουσικής. Τα παιδιά ενθαρρύνονται να δείχνουν στο σώμα τους τα μέρη που αναφέρονται στο τραγούδι.Στη συνέχεια τα παιδιά τραγουδούν μαζί με την/τον εκπαιδευτικό. | * Τραγούδι (βλ. τραγούδια) με μουσική

<https://www.youtube.com/watch?v=lwJNb9MRrwo> Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές θυμούνται το τραγούδι που έμαθαν στο προηγούμενο μάθημα.. | Ε |
| **Δραστηριότητα 1 (10’ λεπτά):** Η/Ο εκπαιδευτικός δείχνει τις καρτέλες με τα μέρη του σώματος και καλεί τους μαθητές να τα ονομάσουν ρωτώντας «Τι είναι;». Κάθε φορά θα τους ζητά να αναφέρουν ποιο μέρος του σώματος είναι με διαφορετική ένταση φωνής. Πιο συγκεκριμένα, όταν ο/η εκπαιδευτικός θα σηκώνει ψηλά το χέρι οι μαθητές θα λένε τα μέρη του σώματος δυνατά, όταν θα το έχει στον ώμο, θα χρησιμοποιούν κανονική ένταση φωνής και όταν θα το χαμηλώνει θα τα λένε ψιθυριστά.  | Κάρτες με τα μέρη του σώματοςΟι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν το λεξιλόγιο κι αν το προφέρουν σωστά. | Ε |
| **Δραστηριότητα 2 (10’ λεπτά):** Η/Ο εκπαιδευτικός κρατά ένα σετ με τις καρτέλες λεξιλογίου. Τις δείχνει μια- μια στα παιδιά, χωρίς να τις βλέπει η ίδια, και προσπαθεί να μαντέψει τι απεικονίζουν (π.χ Είναι ένα πόδι; Τα παιδιά απαντούν «Ναι/Όχι».). Αν η απάντηση είναι ναι, τότε η/ο εκπαιδευτικός παίρνει ένα βαθμό. Αν είναι όχι, τα παιδιά θα πρέπει να ονομάσουν αυτό που βλέπουν για να πάρουν το βαθμό. Άραγε ποιος θα μαζέψει τους πιο πολλούς βαθμούς;  | Κάρτες με τα μέρη του σώματοςΟι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν το λεξιλόγιο κι αν το προφέρουν σωστά. | Ε |
| **Δραστηριότητα 3 (15’ λεπτά):** Τα παιδιά χωρίζονται σε ζευγάρια και παίρνουν έναν φάκελο που έχει μέσα καρτελίτσες με τα μέρη του σώματος. Η/Ο εκπαιδευτικός τραγουδά σε ρυθμό «περπατώ, περπατώ, περπατώ» και τα παιδιά κινούνται στο χώρο. Στη συνέχεια, η/ο εκπαιδευτικός φωνάζει ένα μέρος του σώματος. Τα παιδιά σταματούν να κινούνται, βρίσκουν την σωστή καρτέλα στον φάκελο και την σηκώνουν ψηλά επαναλαμβάνοντας τη λέξη. Επιβραβεύονται λεκτικά κάθε φορά που βρίσκουν το σωστό μέρος σώματος. Το παιχνίδι επαναλαμβάνεται με τα παιδιά να δείχνουν στο σώμα τους το μέρος που λέει κάθε φορά η/ο εκπαιδευτικός ρωτώντας π.χ. «Πού είναι το κεφάλι;». | -Φάκελοι που περιέχουν κάρτες με τα μέρη του σώματος (ένα για κάθε ζευγάρι)Οι μαθητές αρχικά είναι χωρισμένοι σε ζευγάρια και μετά εργάζονται ατομικά. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο μέρος του σώματος είναι κι αν το προφέρουν σωστά. | Ε |
| **Δραστηριότητα 4 (10’ λεπτά):** Η/Ο εκπαιδευτικός βάζει ξανά το τραγούδι «Κεφάλι, ώμοι, γόνατα, πόδια» κι εξηγεί στους μαθητές ότι κάθε φορά που θα το σταματά, θα πρέπει να λένε το επόμενο μέρος του σώματος που αναφέρεται στο τραγούδι. Ταυτόχρονα θα πρέπει να κάνουν τις ανάλογες κινήσεις δείχνοντας πάνω τους τα μέρη του σώματος που αναφέρονται. | * Τραγούδι (βλ. τραγούδια) με μουσική

<https://www.youtube.com/watch?v=lwJNb9MRrwo> Οι μαθητές εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές αναγνωρίζουν ηχητικά το νέο λεξιλόγιο κι αν μπορούν να το ανακαλέσουν.  | Ε |
| **Δραστηριότητα 5 (15’ λεπτά):****Παραμύθι τώρα θα αρχινίσει ο καθένας λοιπόν ας σιωπήσει κι’ αρχινά μια φορά κι ένα καιρό…**Ιστορία: Ο ΠΑΚΙ ΤΟ ΑΡΚΟΥΔΑΚΙ ΣΤΟΝ ΓΙΑΤΡΟ Η/Ο εκπαιδευτικός θυμίζει την ιστορία δείχνοντας στα παιδιά τις εικόνες. Ζητάει από τα παιδιά να αλλάξουν την ιστορία, αλλάζοντας το μέρος του σώματος που χτύπησε ο Πάκι το αρκουδάκι. Ένας μαθητής κάθε φορά συμπληρώνει την πρόταση της εκπαιδευτικού «Ο Πάκι χτύπησε το……..» και δείχνει το μέρος του σώματος που αναφέρει στο δικό του σώμα. Οι υπόλοιποι μαθητές επαναλαμβάνουν τη λέξη και δείχνουν στο σώμα τους το μέρος που είπαν. Η δραστηριότητα συνεχίζεται μέχρι να αλλάξουν την ιστορία όλα τα παιδιά. Τέλος η/ο εκπαιδευτικός ανακατεύει τις εικόνες και ζητάει από τα παιδιά να θυμηθούν τη σειρά και να τις βάλουν στη σωστή θέση. | * Κάρτες με εικόνες από την ιστορία

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν τα παιδιά κατανοούν το λεξιλόγιο που διδάχτηκαν κι είναι σε θέση να το χρησιμοποιούν.  | Ε |
| **Δραστηριότητα 6 (10’ λεπτά):**Ένας μαθητής κάθε φορά επιλέγει μια καρτέλα από τον φάκελο της εκπαιδευτικού. Η εκπαιδευτικός ρωτά τον μαθητή ανάλογα με την καρτέλα που επέλεξε π.χ. «Πόσα χέρια έχεις;» και ο μαθητής πρέπει να απαντήσει «Έχω δύο χέρια». Οι υπόλοιποι μαθητές επαναλαμβάνουν την απάντηση του συμμαθητή τους. Το παιχνίδι συνεχίζεται μέχρι να επιλέξουν καρτέλα όλα τα παιδιά. Αν τα παιδιά μπορούν να ανταποκριθούν, τότε το παιχνίδι μπορεί να γίνει σε ζευγάρια. Το κάθε ζευγάρι κρατά ένα σετ κάρτες του λεξιλογίου και με τη σειρά τραβούν κάρτα και ρωτούν.  | Κάρτες με τα μέρη του σώματοςΟι μαθητές είναι σε κύκλο και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναγνωρίζουν ηχητικά ποιο μέρος του σώματος αναφέρεται και να προφέρουν σωστά το λεξιλόγιο. | Ε |
| **Δραστηριότητα 7 (5’ λεπτά):** Στη δραστηριότητα αυτή η/ο εκπαιδευτικός καλεί τους μαθητές να παίξουν το παιχνίδι «Τηλέφωνο». Στο παιχνίδι αυτό η/ο εκπαιδευτικός λέει ένα μέρος του σώματος ψιθυριστά σε έναν μαθητή, ο οποίος το επαναλαμβάνει στον διπλανό του. Η δραστηριότητα αυτή ολοκληρώνεται όταν η λέξη φτάσει μέχρι και τον τελευταίο μαθητή, ο οποίος θα πρέπει να δείξει στο σώμα του το μέρος που άκουσε. Η/Ο εκπαιδευτικός, στο τέλος κάθε λέξης, θα καλεί όλους τους μαθητές να επαναλαμβάνουν στην ολομέλεια το μέρος του σώματος και να το δείχνουν πάνω τους. | Οι μαθητές είναι σε κύκλο και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο. | Ε |
| **Ολοκλήρωση –Αναστοχασμός-Κλείσιμο (20’):** Η/Ο εκπαιδευτικός δίνει σε κάθε ζευγάρι μαθητών έναν φάκελο με καρτέλες με μέρη του σώματος και έναν φάκελο με καρτέλες με αριθμούς. Τα παιδιά επιλέγουν μια καρτέλα από κάθε φάκελο και τις βάζουν μαζί (π.χ. 3 – κεφάλι, 5 - πόδι). Όταν επιλέξουν όλες τις καρτέλες με τα μέρη του σώματος ξεκινούν να ζωγραφίζουν (ατομικά) το τερατάκι τους σύμφωνα με τις επιλογές τους. Το αποτέλεσμα θα είναι ζωγραφιές με τερατάκια που θα έχουν 3 κεφάλια, 5 πόδια κλπ. Η/Ο εκπαιδευτικός κάνει ερωτήσεις στα παιδιά: «Τι είναι; Είναι.....; Ναι/Όχι./ [Πού είναι το κεφάλι;] Να το .../[Πόσα χέρια έχει;] Δύο...».Στο τέλος, ο/η εκπαιδευτικός αποχαιρετά τα παιδιά τραγουδώντας τη ρίμα της ρουτίνας: «Τώρα πέρασε η ώρα, τέλος τα ελληνικά, Σάββατο την ίδια ώρα θα τα πούμε με χαρά. Γεια σας παιδιά!» | * Φάκελοι που περιέχουν κάρτες με τα μέρη του σώματος
* Φάκελοι που περιέχουν κάρτες με τους αριθμούς

- χαρτί Α4 (ένα για κάθε μαθητή)- μολύβια, χρωματιστά μολύβιαΟι μαθητές εργάζονται σε ζευγάρια και μετά ατομικά.* Η ρουτίνα κλεισίματος ακολουθεί τον ρυθμό του ακόλουθου τραγουδιού:

<https://www.youtube.com/watch?v=iwwtUU47NrE> | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το λεξιλόγιο κι αν μπορούν να το προφέρουν σωστά. | Ε |